b"\n_START_ARTICLE_\nMaria de Teck\n_START_SECTION_\nNaixement i educaci\xc3\xb3\n_START_PARAGRAPH_\nFilla dels pr\xc3\xadnceps de Teck, el pr\xc3\xadncep Francesc de Teck, pr\xc3\xadncep de la branca morgan\xc3\xa0tica de la fam\xc3\xadlia reial de W\xc3\xbcrttemberg originada arran del casament de la comtessa hongaresa Claudine Rh\xc3\xa9dey de Kis-Rhede amb el pr\xc3\xadncep Alexandre de W\xc3\xbcrttemberg, fill dels ducs de W\xc3\xbcrttemberg. La seva mare era la princesa brit\xc3\xa0nica Maria Adelaida del Regne Unit, filla dels ducs de Cambridge, i n\xc3\xa9ta del rei Jordi III del Regne Unit._NEWLINE_La fam\xc3\xadlia de la princesa de Teck no posse\xc3\xafa una extraordin\xc3\xa0ria fortuna, m\xc3\xa9s aviat el contrari. El pr\xc3\xadncep de Teck no reb\xc3\xa9 cap benefici del testament del seu pare, i la seva muller, la princesa Maria Adelaida rebia \xc3\xbanicament una llista civil del Parlament, en concepte de princesa brit\xc3\xa0nica. La llista arribava a les 5000 lliures esterlines de l'\xc3\xa8poca. La que havia de ser m\xc3\xa9s tard la reina Mary, fou coneguda en la joventut per l'apel\xc2\xb7latiu de princesa May. _NEWLINE_Pass\xc3\xa0 la inf\xc3\xa0ncia i l'adolesc\xc3\xa8ncia en la resid\xc3\xa8ncia White Lodge, de Richmond Park, sent curosament educada en un marc de gran senzillesa, destacant, en la seva completa i profunda formaci\xc3\xb3 escolar, llurs coneixements ling\xc3\xbc\xc3\xadstics i tamb\xc3\xa9 la seva vasta cultura en les ci\xc3\xa8ncies hist\xc3\xb2riques i les belles arts. La princesa visqu\xc3\xa9 una important temporada a Flor\xc3\xa8ncia i tingu\xc3\xa9 una estret\xc3\xadssima relaci\xc3\xb3 amb els seus parents alemanys en especial amb la princesa Augusta del Regne Unit.\n_START_SECTION_\nDuquessa de York i Princesa de Gal\xc2\xb7les\n_START_PARAGRAPH_\nDespr\xc3\xa9s del matrimoni la jove parella es va instal\xc2\xb7lar al York Cottage, una finca dins de la propietat reial de Sandringham, al comtat de Norfolk. _NEWLINE_En morir la reina Vict\xc3\xb2ria I del Regne Unit, el 1901, els ducs de York portaren terme una intensa s\xc3\xa8rie d'activitats al voltant de l'Imperi._NEWLINE_Emprengueren un viatge de molta import\xc3\xa0ncia pol\xc3\xadtica, que senyal\xc3\xa0 una nova etapa en les relacions de la fam\xc3\xadlia reial amb els territoris d'Ultramar. _NEWLINE_En el curs d'aquest viatge, empr\xc3\xa8s el mes de mar\xc3\xa7, visitaren Gibraltar, Malta Aden, Ceilan i Singapur; entre altres solemnitats, presidiren el mes de maig l'obertura del Parlament d'Austr\xc3\xa0lia, i en el viatge de retorn a Anglaterra visitaren Sud-\xc3\xa0frica i el Canad\xc3\xa0. El 1901 es convertiren en Pr\xc3\xadnceps de Gal\xc2\xb7les. _NEWLINE_El nomenament de pr\xc3\xadncep de Gal\xc2\xb7les els comporta a la parella a desenvolupar una actuaci\xc3\xb3 molt m\xc3\xa9s prominent que fins aleshores en la vida p\xc3\xbablica. La princesa pass\xc3\xa0 a ser una de les figures m\xc3\xa9s important de la vida social brit\xc3\xa0nica i el pr\xc3\xadncep com a fill \xc3\xbanic del rei Eduard, es vei\xc3\xa9 obligat a una activ\xc3\xadssima intervenci\xc3\xb3 en la vida p\xc3\xbablica, en compliment dels deures del seu c\xc3\xa0rrec. _NEWLINE_A finals de l'any 1905 es completaren el viatges dels Pr\xc3\xadnceps de Gal\xc2\xb7les pels territoris de l\xe2\x80\x99Imperi brit\xc3\xa0nic, mitjan\xc3\xa7ant un viatge a l\xe2\x80\x99\xc3\x8dndia que es prolong\xc3\xa0 divuit setmanes, i en el curs del qual la princesa pos\xc3\xa0 molt d'inter\xc3\xa8s a observar i estudiar els costums i la vida dels diferents sectors socials del pa\xc3\xads.\n_START_SECTION_\nReina del Regne Unit\n_START_PARAGRAPH_\nEl 1910 Reis del Regne Unit. Es converteix en reina i immediatament entre en conflicte amb la reina viuda Alexandra. Al llarg de m\xc3\xa9s de quinze anys el conflicte entre les dues sobiranes fou extrem i notori per l'opini\xc3\xb3 p\xc3\xbablica._NEWLINE_Transcorregut un any de dol oficial, el nou rei i la seva augusta esposa iniciaren el compliment de les reials funcions, tenint com invitats d'honor a Buckingham Palace els emperadors d\xe2\x80\x99Alemanya. Poc temps despr\xc3\xa9s se celebr\xc3\xa0, amb la requerida solemnitat, la cerim\xc3\xb2nia oficial de la coronaci\xc3\xb3: en finalitzar l'any 1911 visitaren novament l'\xc3\x8dndia; el 1913 assistiren a Berl\xc3\xadn a la boda de la filla \xc3\xbanica del Kaiser: es personaren despr\xc3\xa9s a la capital de Fran\xc3\xa7a en visita oficial, causant una impressi\xc3\xb3 molt favorable al poble franc\xc3\xa8s la gentilesa i simpatia de la reina Maria._NEWLINE_Al llarg del regnat del seu esp\xc3\xb2s l'ajud\xc3\xa0 i el recolz\xc3\xa0 en ser m\xc3\xa9s fort gr\xc3\xa0cies als seus coneixements d'hist\xc3\xb2ria i reialesa. Els seus consells ajudaren al seu esp\xc3\xb2s al llarg del seu regnat. Iniciada la Primera Guerra Mundial, seguidament comen\xc3\xa7a la reina una labor callada i fecunda en favor de les forces combatents, organitzant amb rapidesa i efic\xc3\xa0cia la recollida de roba d'abrigar per l'ex\xc3\xa8rcit, acceptant despr\xc3\xa9s, i desenvolupant amb summa efic\xc3\xa0cia, el lloc de comandant en cap del Cos Auxiliar Femen\xc3\xad de l'Ex\xc3\xa8rcit, sense descuidar per aix\xc3\xb2 altres importants tasques, com la creaci\xc3\xb3 de l'Institut de Maternitat, Maternity Home, del Barri de Hampstead, i la fundaci\xc3\xb3 de diversos hospitals. El 1917 rest\xc3\xa0 de nou a Fran\xc3\xa7a en companyia del rei, visitant el Quarter General del general Haig i inspeccionant els hospitals militars._NEWLINE_El 1918, en acabar la guerra, els sobirans celebraren llurs noces d'argent, sent pr\xc3\xb2digs els anys que seguiren immediatament al restabliment de la pau en solemnitats oficials i p\xc3\xbabliques; en particular, a causa de les visites dels caps de les nacions aliades i tamb\xc3\xa9 dels matrimonis del duc de York i de la princesa Maria; Sens cap dubte, com haurien de recon\xc3\xa8ixer tots els seus bi\xc3\xb2grafs i els historiadors, el motiu essencial de l'afecte sense distinci\xc3\xb3 de classes professava el poble brit\xc3\xa0nic a la reina Maria i que segu\xc3\xad professant-li fins a la seva mort, fundant-se en llur abnegaci\xc3\xb3, en la cordialitat dels seus afectes i en la simp\xc3\xa0tica senzillesa que va saber imprimir en la vida \xc3\xadntima de la fam\xc3\xadlia reial. _NEWLINE_La greu malaltia que pat\xc3\xad el rei el 1928 pos\xc3\xa0 a prova la for\xc3\xa7a de voluntat i l'esperit de sacrifici i la resist\xc3\xa8ncia f\xc3\xadsica de la reina Maria; fins a tal punt, que en ser interrogat un dels metges que cuidaren el sobir\xc3\xa0, envers el que era que havia salvat la vida del monarca, es limit\xc3\xa0 contestar, r\xc3\xa0pid:<<La reina.>\n_START_SECTION_\nReina viuda\n_START_PARAGRAPH_\nL'any 1935 celebraren les noces de plata del seu regnat i uns mesos despr\xc3\xa9s el rei moria al seu estimat Sandringham. Mort el rei Jordi el 1936, la seva salut havia restat molt trencada amb aquella malaltia, per\xc3\xb2 la reina Maria sab\xc3\xa9 sobreposar-se a llur amargura i continu\xc3\xa0 interessant-se activament en les seves tasques caritatives i benefiques, assenyalant llur pres\xc3\xa8ncia en la cerim\xc3\xb2nia de coronaci\xc3\xb3 de Jordi VI la iniciaci\xc3\xb3 d'una nova etapa de la seva vida com a reina mare._NEWLINE_Des del primer moment es mostr\xc3\xa0 contr\xc3\xa0ria al casament del seu fill el rei Eduard VIII del Regne Unit amb la senyora Wallis Simpson. Mostr\xc3\xa0 un suport incondicional al seu fill el rei Jordi VI del Regne Unit assistint a la seva coronaci\xc3\xb3 essent la primera reina viuda en fer-ho en la hist\xc3\xb2ria brit\xc3\xa0nica._NEWLINE_Durant la Guerra visqu\xc3\xa9 amb la duquessa de Beuafort, filla del seu germ\xc3\xa0 Adolf de Cambridge, realitz\xc3\xa0 nombroses visites a ind\xc3\xbastries i soldats brit\xc3\xa0nics. L'any 1942 mor\xc3\xad el seu fill el duc Jordi de Kent en un accident aeri._NEWLINE_Per\xc3\xb2 quinze dies abans de la signatura de l'armistici no volgu\xc3\xa9 esperar m\xc3\xa9s, i retorn\xc3\xa0 a la seva resid\xc3\xa8ncia de Marlborough House i assist\xc3\xad als oficis d'acci\xc3\xb3 de gr\xc3\xa0cies celebrats a la Catedral de Saint Paul._NEWLINE_Despr\xc3\xa9s de la Guerra, assist\xc3\xad complaguda al casament de la seva n\xc3\xa9ta la reina Elisabet II del Regne Unit amb el pr\xc3\xadncep grec Felip d'Edimburg, a la mort del seu fill el rei Jordi VI del Regne Unit i a l'ascens al tron de la seva n\xc3\xa9ta.\n_START_SECTION_\nComprom\xc3\xads amb el pa\xc3\xads fins \xc3\xbaltima hora\n_START_PARAGRAPH_\nEn complir els 80 anys, el 1947, reb\xc3\xa9, una vegada m\xc3\xa9s les demostracions d'amor del poble de Londres, que en apar\xc3\xa8ixer l'augusta dama en el balc\xc3\xb3 del palau de Buckingham li tribut\xc3\xa0 una ovaci\xc3\xb3 inacabable. _NEWLINE_Per la reina Maria fou un cop molt fort la mort del seu fill Jordi VI del Regne Unit i, encara quan obeint les ordres dels metges es va abstenir d'assistir als funerals, en una \xc3\xbaltima mostra de la seva for\xc3\xa7a de voluntat es person\xc3\xa0 a Westminster Hall per a compartir l'\xc3\xbaltim tribut de la naci\xc3\xb3 a les restes mortals del monarca, llur egregi fill._NEWLINE_Malgrat que les xacres pr\xc3\xb2pies de la seva avan\xc3\xa7ada edat segu\xc3\xad prestant el seu decidit concurs i actiu a les institucions patrocinades per ella, sense regatejar mai l'efic\xc3\xa0cia de la seva paraula i la seva assist\xc3\xa8ncia, per a quan hagu\xc3\xa9s de redundar en benefici dels humils i en el prestigi de la reialesa. La simpatia, la bondat, foren les m\xc3\xa9s destacades condicions de la reina Maria._NEWLINE_Gran amant de les joies lleg\xc3\xa0 una de les m\xc3\xa9s espectaculars col\xc2\xb7leccions del m\xc3\xb3n, les Joies de la corona brit\xc3\xa0nica."